समाचार एजेंसियों के अनुसार पाकिस्तान के उत्तरी वज़ीरिस्तान इलाक़े में अफ़ग़ानिस्तान के साथ लगती सीमा के पास एक घर को शुक्रवार
                  तड़के निशाना बनाया गया.
               

फ़िलहाल ये स्पष्ट नहीं है कि मारे गए लोग कौन हैं. कुछ समाचार एजेंसियों ने इस्लामी चरमपंथियों के मारे जाने की बात कही है लेकिन
                  इसकी स्वतंत्र सूत्रों के पुष्टि नहीं हो पाई है.
               


उत्तरी वज़ीरिस्तान तालेबान और अल-क़ायदा के लड़ाकों का गढ़ माना जाता है और अमरीका का मानना है कि वहाँ से अफ़ग़ानिस्तान की सीमा
                  में उसकी सेनाओं पर हमले होते हैं.
               

महत्वपूर्ण है कि इस्लामाबाद में उच्च राजनीतिक स्तर से एतराज़ के बावजूद पाकिस्तान की सीमा के भीतर अमरीकी मिसाइल हमले जारी हैं.

हाल में सात नवंबर को एक संदिग्ध अमरीकी मिसाइल हमले में कम से कम आठ लोग मारे गए थे. 

अधिकारियों का कहना था कि ये हमला अफ़ग़ानिस्तान की सीमा से सटे उत्तरी वज़ीरिस्तान के कबायली इलाक़े में मानवरहित विमान से किया
                  गया. 
               

 \n\nउपरोक्त लेख के लिए मुझे एक अच्छा शीर्षक दें।
अमरीकी मिसाइल हमला, 10 मारे गए